Η επίδραση της ισοτρετινοΐνης στην αντίσταση στην ινσουλίνη και στην αδιπονεκτίνη ορού σε ασθενείς με ακμή: συστηματική ανασκόπηση και μετα-ανάλυση
Creators: name: Πασχαλίδου, Ελένη Λάζαρου
Publisher: name: Aristotle University of Thessaloniki
Year: 2022
Subjects: Ισοτρετινοΐνη
Ακμή
Αντίσταση στην ινσουλίνη Isotretinoin
Acne
Insulin Resistance

description: Σκοπός: Η ισοτρετινοΐνη, φάρμακο εκλογής για τη σοβαρή - οζώδη ακμή, μπορεί να σχετίζεται με αύξηση της αντίστασης στην ινσουλίνη. Στόχος μας ήταν να ερευνήσουμε αυτή τη συσχέτιση. Υλικό/Μέθοδος: Οι μέθοδοι και τα αποτελέσματα πραγματοποιήθηκαν σύμφωνα με την Preferred Reporting Items for Systematic Reviews and Meta-Analyses (PRISMA) Statement. Διεξήχθη συστηματική βιβλιογραφική ανασκόπηση στις βάσεις δεδομένων PubMed/MEDLINE, SCOPUS και Cochrane χρησιμοποιώντας το εργαλείο PICO (Patient, Intervention, Comparison, Outcome) έως τις 12 Ιανουαρίου 2022. Συμπεριλήφθηκαν μελέτες σε ασθενείς με ακμή υπό ισοτρετινοΐνη με δημοσιευμένο πλήρες κείμενο στα αγγλικά. Τα επίπεδα ινσουλίνης, γλυκόζης και αδιπονεκτίνης ορού καταγράφηκαν πριν και μετά τη θεραπεία με ισοτρετινοΐνη, ενώ η ευαισθησία στην ινσουλίνη αξιολογήθηκε χρησιμοποιώντας το ομοιοστατικό μοντέλο αξιολόγησης της αντίστασης στην ινσουλίνη (HOMA–IR). Για τη μετα-ανάλυση, χρησιμοποιήθηκε το λογισμικό Review Manager (RevMan) 5.4.1, χρησιμοποιώντας μοντέλο τυχαίων επιδράσεων και τυποποιημένη μέση διαφορά (SMD). Η ανάλυση υποομάδων πραγματοποιήθηκε ανά τύπο μελέτης. Η αξιολόγηση ποιότητας των μελετών που συμπεριλήφθηκαν διεξήχθη χρησιμοποιώντας την κλίμακα Newcastle Ottawa Scale (NOS). Αποτελέσματα: Συμπεριλήφθηκαν 15 (δεκαπέντε) μελέτες. Η μετα-ανάλυση αποκάλυψε μια στατιστικά σημαντική αύξηση της αδιπονεκτίνης μετά τη θεραπεία [SMD = 0,86; 95 % διάστημα εμπιστοσύνης (CI) = 0,48 – 1,25 , p &lt;0,0001; I2 = 58%]. Στατιστικά μη σημαντικές αλλαγές παρατηρήθηκαν στις τιμές HOMA–IR, ινσουλίνης και γλυκόζης μετά τη θεραπεία. Η ανάλυση υποομάδας αποκάλυψε τα ίδια αποτελέσματα. Όσον αφορά στην αδιπονεκτίνη, οι μελέτες κοόρτης παρουσίασαν SMD = 1,21, 95% CI = 0,81 – 1,61, p &lt;0,00001. I2 = 8% και οι μελέτες ασθενών - μαρτύρων παρουσίασαν SMD = 0,53, 95% CI = 0,16 – 0,9, p=0,005; I2 = 27%. Δεν παρουσιάστηκαν στατιστικά σημαντικά αποτελέσματα για τα επίπεδα ινσουλίνης, γλυκόζης και HOMA-IR. Όλες οι μελέτες είχαν βαθμολογία NOS 5-6 αστέρια, υποδεικνύοντας υψηλό κίνδυνο σφάλματος. Συμπέρασμα: Παρόλο που η έκθεση στην ισοτρετινοΐνη δεν σχετίζεται σαφώς με την αντίσταση στην ινσουλίνη, φαίνεται ότι μπορεί να αυξήσει τα επίπεδα αδιπονεκτίνης ορού. Απαιτείται περαιτέρω έρευνα με πολυκεντρικές τυχαιοποιημένες δοκιμές ελέγχου.
description: Background/ Purpose: Isotretinoin, the drug of choice for severe - nodulocystic acne, might be associated with an increase in insulin resistance. We aimed to investigate this association. Methods: The methods and the results were carried out according to the Preferred Reporting Items for Systematic Reviews and Meta-Analyses (PRISMA) Statement. A systematic search in PubMed/MEDLINE, SCOPUS and Cochrane databases was conducted until the 12th of January 2022 using the PICO tool (Patient, Intervention, Comparison, Outcome) and only studies with a published full text in English regarding acne patients under isotretinoin were included. Insulin, glucose and adiponectin serum levels before and after isotretinoin treatment were recorded, while insulin sensitivity was assessed using the homeostasis model assessment of insulin resistance (HOMA– IR). For Meta-analysis, the Review Manager (RevMan) 5.4.1 software was utilized using the random-effects model and the standardized mean difference (SMD). Subgroup analysis was conducted by study type. The quality assessment of the included studies was conducted using the Newcastle Ottawa Scale (NOS). Results: Fifteen final studies were included. The meta-analysis revealed a statistically significant increase in post-treatment adiponectin [SMD = 0.86; 95% confidence interval (CI) = 0.48 - 1.25, p-value &lt;0.0001; I2 = 58%]. Statistically insignificant changes were noticed in post-treatment HOMA–IR values, insulin and glucose levels. Subgroup analysis revealed the same results. Regarding adiponectin, the cohort studies pooled SMD = 1.2, 95% CI = 0.81 -1.61, p-value &lt;0.00001; I2 = 8% and the casecontrol studies pooled SMD = 0.53, 95% CI = 0.16 - 0.9, p-value=0.005; I2 = 27%. No statistically significant results were shown for insulin, glucose levels and HOMA-IR. All studies had a NOS Score of 5-6 stars, pointing out a high risk of bias. Conclusion: Although isotretinoin exposure is not clearly associated with insulin resistance, it seems that it can increase serum adiponectin levels. Further research with multi-center randomized control trials is needed.
description: Σε συνεργασία με: Ιατρικής (Δημοκρίτειο Πανεπιστήμιο Θράκης), Πολιτικών Μηχανικών T.E. (Αλεξάνδρειο Τ.Ε.Ι. Θεσσαλονίκης)